Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL CENTRALIZUOTAI TIEKIAMŲ ŠILUMOS IR KARŠTO VANDENS KAINŲ NUSTATYMO**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo 32 straipsnio 7 punktu, Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika, Rokiškio rajono savivaldybės taryba

n u s p r e n d ž i a:

 1. Gyventojams, kuriems šiluma tiekiama iš savivaldybės reguliavimo sferai priklausančių katilinių, ir gyventojams, kuriems šilumą tiekia privatūs šilumos tiekėjai, už šilumą, naudojamą patalpoms šildyti ir karštam vandeniui ruošti, skaičiuoti ne didesnę kainą, negu skaičiuojamą rajono gyventojams, vartojantiems šilumą patalpoms šildyti ir karštam vandeniui ruošti iš AB „Panevėžio energija“ Rokiškio šilumos tinklų rajono.

 2. Nuo 2019 m. sausio 1 d. pripažinti netekusiu galios Rokiškio rajono tarybos 1999 m. rugpjūčio 27 d. sprendimą Nr. 109 „Dėl centralizuotos šilumos ir karšto vandens kainų nustatymo“.

 3. Skelbti šį sprendimą savivaldybės interneto svetainėje [www.rokiskis.lt](http://www.rokiskis.lt)

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Dovilė Pučinskienė

**SPRENDIMO** **PROJEKTO** **„DĖL CENTRALIZUOTAI TIEKIAMŲ ŠILUMOS IR KARŠTO VANDENS KAINŲ NUSTATYMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

 Šiuo sprendimo projektu prašoma Rokiškio rajono savivaldybės tarybos 2018 m. gruodžio 21 d. posėdyje pritarti, kad gyventojams, kuriems šiluma tiekiama iš savivaldybės reguliavimo sferai priklausančių katilinių, ir gyventojams, kuriems šilumą tiekia privatūs šilumos tiekėjai, už šilumą, naudojamą patalpoms šildyti ir karštam vandeniui ruošti, skaičiuoti ne didesnę kainą, negu skaičiuojamą rajono gyventojams, vartojantiems šilumą patalpoms šildyti ir karštam vandeniui ruošti iš AB „Panevėžio energija“ Rokiškio šilumos tinklų rajono.

**Šiuo metu esantis teisinis reglamentavimas.** Lietuvos Respublikos energetikos įstatymo 19¹ straipsnio 3 dalies 2 punktas, Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika.

**Sprendimo projekto esmė.**

Visiems rajono gyventojams (tiems**,** kuriems šiluma tiekiama iš savivaldybės reguliavimo sferai priklausančių katilinių, bei tiems, kuriems šilumą tiekia privatūs šilumos tiekėjai) bus skaičiuojama vienoda kaina.

**Galimos pasekmės, priėmus siūlomą tarybos sprendimo projektą**:

 teigiamos **–** bus sudaryta galimybė kompensuoti gyventojams šilumos kainą patalpų šildymui ir karštam vandeniui ruošti;

 neigiamos – nebus.

**Finansavimo šaltiniai ir lėšų poreikis.**

Subsidijos įmonėms už kainą, kuri viršija AB „Panevėžio energija“ tiekiamos šilumos kainas, bus numatomos rajono savivaldybės biudžete. Lėšų poreikis skaičiuojamas kiekvieną mėnesį, kai AB „Panevėžio energija“ pateikia savivaldybės administracijai šilumos kainas.

S**prendimo nauda Rokiškio rajono gyventojams.**

**Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausioji specialistė Dovilė Pučinskienė